cyanic-selkie/wikianc huggingface dataset:
אליפות העולם בהוקי קרח
1930 - 1953: אליפות שנתית נפרדת והמשך השליטה הקנדית
קנדה שבה לאליפות העולם ב-1954, ומצאה שם את יריבתה המושבעת לשנים הבאות - ברית המועצות.
1954 - 1963: מאבק קנדי - סובייטי
באליפות העולם 1954, שנערכה בשוודיה, השתתפה לראשונה ברית המועצות, והראתה באופן מיידי את שייכותה לצמרת העולמית. למשחק המכריע בינה ובין קנדה הגיעו שתי הנבחרות לאחר שניצחו בכל משחקיהן; במשחק ביניהן הביסה ברית המועצות את קנדה 2:7 וזכתה באליפות, כבר בהשתתפותה הראשונה.
מכאן והלאה החל עידן חדש בו נאבקו קנדה וברית המועצות על השליטה בענף; בעוד שקנדה החזירה לעצמה את התואר העולמי ב-1955, זכתה ברית המועצות בתואר האולימפי באולימפיאדת קורטינה ד'אמפצו (1956) וחזרה באופן רשמי להיות גם אלופת העולם.
האליפות הבאה, ב-1957 סימנה את העלייה המהירה של מעמד הענף בברית המועצות בכך שברית המועצות קיבלה לראשונה את אירוח האליפות; אך בשל פלישת ברית המועצות להונגריה, החרימו רוב מדינות המערב, ובהן קנדה וארצות הברית, את האליפות, ובכך נמנע עימות נוסף בין קנדה וברית המועצות. למרות זאת, עוררה האליפות עניין רב ומשכה קהל רב; המשחק המכריע על התואר הועבר לאצטדיון לנין ומשך למעלה מ-55000 צופים - שיא עולמי לקהל במשחק הוקי קרח, שהחזיק מעמד שנים רבות עד שנשבר במשחק ליגת המכללות בארצות הברית ב-2001. שוודיה, שנזקקה לתיקו מול ברית המועצות, השיגה את התוצאה הרצויה לה וזכתה בתואר.
לאחר שתי זכיות רצופות של קנדה באליפות, הופתעו הן קנדה והן ברית המועצות על ידי נבחרת ארצות הברית, שזכתה במדליית הזהב באולימפיאדת סקוו ואלי (1960) ואיתה - בתואר העולמי.
ב-1961, עם עליית מספר הנבחרות שביקשו להשתתף באליפות העולם, נוסף לה דרג שלישי - דרג C. אליפות העולם של הדרג העליון, דרג A, סבלה רבות באותן שנים מהשלכות המלחמה הקרה; באליפות של 1961 סירבה מערב גרמניה לשחק נגד מזרח גרמניה, והאליפות של 1962, שנערכה בארצות הברית, נערכה ללא מדינות הגוש המזרחי כולל ברית המועצות, לאחר שארצות הברית סירבה להעניק ויזות לחברי המשלחת המזרח גרמנית בעקבות הקמת חומת ברלין.
1963 - 1969: תחילת הדומיננטיות הסובייטית
ב-1963 חל מהפך בגישתה של קנדה להוקי קרח הבינלאומי. בעוד שעד אז שלחה קנדה, כנבחרת לאומית, קבוצה מאחד המועדונים שלה, הוחלט על הקמת נבחרת לאומית ייעודית שתייצג את קנדה במפעלים הבינלאומיים.
1970 - 1976: פרישתה של קנדה והמשך הדומיננטיות הסובייטית
ב-1970 התגלע משבר נוסף בין ה-IIHF וקנדה, חריף בהרבה מקודמיו. קנדה דרשה לפתוח את אליפות העולם לשחקנים מקצוענים, בטענה שהשחקנים האירופים - בעיקר אלה ממזרח אירופה - הם חובבנים דה יורה, אך דה פקטו הם מקצוענים לכל דבר ועניין. כשהפדרציה סירבה לבקשתה, פרשה קנדה מהמפעלים הבינלאומיים - היא לא השתתפה באליפויות העולם ולא שלחה נבחרות הוקי קרח לאולימפיאדת החורף באותה תקופה. האליפות של 1970, שנועדה להתקיים לראשונה בקנדה, הועברה בבהילות לשוודיה.
הבמה באליפות העולם נשארה פתוחה להמשך של שליטה סובייטית, כאשר מתחרתה העיקרית באותה תקופה הייתה נבחרת צ'כוסלובקיה.
עם זאת, באותה תקופה החליטה ה-IIHF מספר שינויי חוקה משמעותיים, שהשפיעו על אופי המשחק באליפות העולם. בין השאר, הוחלט לאפשר תיקולי גוף בכל שטח זירת הקרח, ולא רק באזור ההגנה - אימוץ של חוק שהיה קיים כבר בליגת ה-NHL. בנוסף, חויבו השחקנים לחבוש קסדות מגן, והשוערים חויבו ללבוש גם מסכות הגנה על פניהם.
1976 - 1988: שובה של קנדה ותחילת העידן הפתוח
ב-1975 נבחר נשיא חדש ל-IIHF, הגרמני גונתר סבצקי. סבצקי ראה כמטרה ראשונה לכהונתו את פתרון המשבר עם קנדה, והחזרתה למפעלים העולמיים. הוא השיג את מטרתו, כאשר ב-1976 החליטה ה-IIHF לפתוח את אליפות העולם לשחקנים מקצוענים - החלטה שאיפשרה את שובה של קנדה למפעלים הבינלאומיים. אליפות העולם של דרג A, שהתקיימה מדי שנה בחודשים פברואר ומרץ, נדחתה לאפריל ומאי - אחרי סיום העונה הרגילה בליגה ה-NHL; כך התאפשר לשחקני NHL שקבוצותיהם לא עלו לפלייאוף, או הודחו ממנו בשלב מוקדם, לחבור לנבחרותיהם וליטול חלק באליפות.
כמות הנבחרות המשתתפות באליפות העולם המשיכה לגדול, ולאליפות נוסף דרג נוסף, רביעי - דרג D, ב-1987.
בשנות ה-80 של המאה ה-20 לא התקיימו אליפויות עולם בשנים אולימפיות; לכן לא נערכו אליפויות בשנים 1980, 1984 ו-1988. עם זאת, בניגוד לתחילת דרכה של אליפות העולם, הזוכות באולימפיאדות בשנים אלה לא הוכרו כאלופות עולם. אחרי 1988 חזרו אליפויות העולם להיערך מדי שנה, גם בשנים אולימפיות.
1989 - 1992: נפילת מסך הברזל ופירוק נבחרות ברית המועצות וצ'כוסלובקיה
בסוף שנות ה-80, עם תחילת נפילת מסך הברזל, שינויים שחלו במפת אירופה השפיעו בצורה מכרעת גם על נוף ההוקי קרח באליפות העולם. נבחרת ברית המועצות עוד זכתה באליפויות העולם של 1989 ו-1990, ובמקום השלישי באליפות של 1991, בטרם התפרקה עם פירוק ברית המועצות.
האליפות של 1992 שהתקיימה בצ'כוסלובקיה, היוותה סוף של עידן. נבחרת חבר המדינות, שהחליפה לזמן קצר את נבחרת ברית המועצות פורקה גם היא ולא השתתפה באליפות. נבחרת רוסיה הוכרה על ידי ה-IIHF כיורשתה של ברית המועצות, ונשארה בדרג A; שאר הנבחרות של מדינות ברית המועצות לשעבר - ביניהן אוקראינה, בלארוס, לטביה וקזחסטן - נאלצו להתחיל את דרכן מהדרגים הנמוכים של האליפות. עם זאת, הכמות והאיכות של הנבחרות החדשות שכנעה את ה-IIHF להגדיל את כמות הנבחרות בדרג העליון, שעמד על 8, והאליפות של 1992 כללה 12 נבחרות בדרג העליון.
האליפות של 1992 הייתה משמעותית בהיבט נוסף - לאחר עשרות שנים בהן נערכה האליפות בשיטת ליגה, נכנעה ה-IIHF ללחץ ולביקורת שנשמעה על כך שלעיתים האליפות כבר מוכרעת עוד לפני המשחק האחרון שלה, והאליפות חזרה להיות מוכרעת בשלבי נוקאאוט, כאשר משחקים שמסתיימים בשוויון גם לאחר הארכה מוכרעים בדו-קרב מכות עונשין. במשחק הגמר ניצחה שוודיה את פינלנד וזכתה באליפות; לפינלנד זו הייתה מדליה ראשונה באליפות העולם אי פעם. במדליית הארד זכתה הנבחרת המארחת, צ'כוסלובקיה, בהופעתה האחרונה; עם פיצול צ'כוסלובקיה, הפכו הערים שאירחו את האליפות - פראג וברטיסלאבה - לבירות של שתי מדינות שונות, צ'כיה וסלובקיה בהתאמה.
1993 - ההווה: אליפויות פתוחות ושקולות
שלוש האליפויות הבאות סימנו אירועים היסטוריים: ב-1994 זכתה קנדה באליפות, לראשונה מאז 1961 ולראשונה בעידן הפתוח; ב-1995 זכתה פינלנד לראשונה בתולדותיה באליפות; באותה שנה זכתה השלימה נבחרת סלובקיה, בהנהגת כוכב נבחרת צ'כוסלובקיה לשעבר פטר שטיאסטני, את המסע שלה מהדרגים הנמוכים אל הדרג העליון כשזכתה באליפות העולם דרג B. בעקבות כך, באליפות העולם של 1996 סלובקיה השתתפה לראשונה בדרג העליון כמדינה נפרדת, ומאז ועד היום לא ירדה ממנו - ולמעשה הפכה לנבחרת מהחזקות בעולם, עם זכייה באליפות העולם ב-2002 ושתי הופעות נוספות במשחק הגמר נכון ל-2018.
השיפור שחל אצל הנבחרות שיצאו מברית המועצות וצ'כוסלובקיה לשעבר הביא את ה-IIHF להגדיל שוב את כמות הנבחרות בדרג העליון, ומהאליפות של 1998 ועד היום עומד מספרן על 16.
ב-2001 שונו שמותיהם של הדרגים הנמוכים - B, C ו-D - לדרגים 1, 2 ו-3 בהתאמה. דרגים 1 ו-2 התקיימו בשני טורנירים נפרדים ומקבילים בני 6 נבחרות כל אחד, כאשר הראשונה בכל טורניר עלתה דרג לשנה הבאה האחריה, והאחרונה בכל טורניר ירדה דרג. שתי אלופות הטורנירים המקבילים בדרג 1 עלו לדרג העליון, והחליפו בו את שתי האחרונות באליפות העולם של הדרג העליון.
ב-2010 נערכה אליפות העולם בגרמניה. משחק הפתיחה, בין גרמניה וארצות הברית, הועבר לפלטינס ארנה בגלזנקירכן (אצטדיונה של קבוצת הכדורגל שאלקה 04) ומשך 77803 צופים, ובכך הפך למשחק ההוקי קרח עם הקהל הגדול ביותר בהיסטוריה תוך שהוא שובר את השיא שנקבע בארצות הברית ב-2001. השיא שקבע אותו משחק לקהל במשחק הוקי קרח נשבר ב-11 בדצמבר באותה השנה, אך זהו עדיין המשחק בעל הקהל הגדול ביותר בהיסטוריה של אליפות העולם.
ב-2013 חל שינוי נוסף במבנה הדרגים, כאשר ה-IIHF נוכחה לדעת שבדרגים 1 ו-2 קיימים הבדלי רמות משמעותיים בין הנבחרות. בעקבות כך פוצלו דרגים 1 ו-2 לשני דרגים נפרדים כל אחד, ובכך הפכה האליפות לבעלת שישה דרגים. ב-2020, עם עליית כמות המשתתפות, חל שינוי נוסף כאשר הדרג הנמוך מבין השישה - דרג 3 - פוצל גם הוא לשני דרגים נפרדים, ונוסף דרג נמוך יותר, דרג 4 - כך שהאליפות מתקיימת בשמונה דרגים שונים.
אליפויות העולם במאה ה-21, בעידן שבו למדינות רבות יש ייצוג בליגת ה-NHL, הפכו להיות פתוחות ושקולות יותר; הדומיננטיות באותה תקופה התחלקה בין נבחרות קנדה, צ'כיה, רוסיה ושוודיה, ובמידה פחותה יותר - גם בין פינלנד, סלובקיה וארצות הברית.
ב-2020, לראשונה מאז מלחמת העולם השנייה, בוטלה אליפות עולם מתוכננת. האליפות של הדרג העליון שנועדה להיערך בשווייץ וכל אליפויות הדרגים הנמוכים בוטלו עקב מגפת הקורונה COVID-19. ביטול אליפויות הדרגים הנמוכים בשל המגפה נמשכה גם ב-2021, בעוד אליפות הדרג העליון נערכה, אך התקיימה ברובה ללא קהל.
ב-2022, עקב הפלישה הרוסית לאוקראינה, הושעו נבחרות רוסיה ובלארוס מאליפות העולם שנערכה בפינלנד. אליפות העולם 2023 שעמדה להיערך ברוסיה נלקחה ממנה והועברה לפינלנד ולטביה.
שיטת האליפות
(נכון ל-2022)
המתכונת העכשווית של אליפות העולם כוללת 16 נבחרות בדרג העליון, המתמודדות על תואר אלופת העולם, ו-6 נבחרות בכל אחד מחמשת הדרגים הבאים - 1A, 1B, 2A, 2B, 3A. ב-2020, לאור הגידול במספר הנבחרות המשחקות במפעל, נפתחו שני דרגים נוספים - 3B ו-4, המכילים 4 נבחרות בכל אחד, כך שמספר המשתתפות בכל הדרגים הוא 54 נבחרות ב-8 דרגים.
בין הדרגים מתקיימת תנועת נבחרות כמו בשיטת ליגה - אלופות הדרג עולות לדרג גבוה יותר בשנה הבאה, והמסיימות אחרונות יורדות לדרג נמוך יותר (בין הדרג העליון לדרג 1A עוברות שתי נבחרות בכל כיוון כל שנה).
הדרג העליון
אליפות העולם של הדרג העליון מתקיימת בסוף אפריל ותחילת מאי בכל שנה. 16 נבחרות הדרג העליון מחולקות לשני בתים בני 8 נבחרות כל אחד. הנבחרות משחקות מול חברותיהן לבית בשיטת ליגה, כאשר משחקים המסתיימים בתיקו ממשיכים להארכה בשיטת "שער זהב" ולדו-קרב חבטות עונשין במקרה הצורך. שיטת הניקוד היא "3 נקודות חובה למשחק": אם המשחק מסתיים בהכרעה בזמן החוקי, המנצחת מקבל 3 נקודות בטבלת הבית. אם המשחק מוכרע בהארכה או חבטות עונשין, המנצחת מקבלת שתי נקודות בטבלה, והמפסידה - נקודה אחת.
4 הראשונות בכל בית עולות לשלב רבע הגמר שמתחיל את שלבי הנוקאאוט. הראשונה בכל בית פוגשת את הרביעית מהבית האחר, והשנייה בכל בית - את השלישית בבית האחר. עם סיום שלבי הנוקאאוט, מתקיים משחק הגמר והמנצחת בו היא אלופת העולם לאותה שנה.
שתי הנבחרות שסיימו כל אחת אחרונה בבית שלה יורדות דרג, ובשנה שלאחר מכן משחקות בדרג 1A.
הדרגים הנמוכים
האליפויות של הדרגים הנמוכים - מדרג 1A עד דרג 4 - מתקיימות במהלך חודש אפריל, וכוללות 6 נבחרות בכל דרג (בדרגים החדשים שנוספו ב-2020, 3B ו-4, משחקות 4 נבחרות בכל דרג). הנבחרות משחקות זו מול זו בשיטת ליגה, כאשר שיטת הניקוד זהה לשיטה בשלב הבתים של הדרג העליון - שיטת "3 נקודות חובה למשחק". לא מתקיימים שלבי נוקאאוט.
הראשונה בכל דרג עולה לדרג שמעליו בשנה שלאחר מכן, והאחרונה בכל דרג יורדת לדרג שתחתיו. בדרג 1A, שתי הראשונות עולות לדרג העליון.
שחקנים הרשאים לשחק באליפות
כל השחקנים חייבים להיות אזרחי המדינה אותם הם מייצגים, וחייבים להיות מעל גיל 18 (שחקנים מתחת לגיל 18 ומעל גיל 16 רשאים להשתתף עם היתר מיוחד). שחקן בעל יותר מאזרחות אחת, או שמשנה את אזרחותו, רשאי לעבור ולייצג מדינה אחרת, בתנאי ששיחק במדינתו החדשה מעל פרק זמן מסוים. מעבר שכזה אפשרי רק פעם אחת לכל שחקן.
ישראל באליפות העולם
נבחרת ישראל בהוקי קרח משתתפת באליפות העולם באופן קבוע מאז 1992. הישג השיא שלה הושג ב-2005, כאשר אליפות העולם חולקה לארבעה דרגים, וישראל עלתה בפעם היחידה בתולדותיה לדרג 1, שהיה אז הדרג השני בטיבו בעולם. ישראל שרדה בדרג 1 שנה אחת בלבד.
נכון ל-2021 ישראל שייכת לדרג 2A, הדרג הרביעי בטיבו.
MediaMonkey
התוכנה זמינה להורדה בשתי גרסאות, חינמית ובתשלום.התוכנה תומכת בסקינים, extension scripts, ותוספים. גרסה 2 של התוכנה משתמשת בבסיס נתונים בפורמט מיקרוסופט אקסס, בעוד שהגרסה השלישית של התוכנה משתמשת ב־SQLite.
תקליטורים
באמצעות התוכנה ניתן להעתיק מוזיקה מתקליטורי שמע ולקודד אותם לפורמטים שונים. ניתן לצרוב את המוזיקה לתקליטור CD או DVD בפורמט דחוס (MP3) או בפורמט תקליטור שמע רגיל. כמו כן ניתן לתקן באופן אוטומטי את עוצמת הקול בקובצי השמע (נרמול אודיו) בזמן תהליך הצריבה.
פורמטים נתמכים
הפורמטים הנתמכים בתוכנה כוללים: MP3, AAC, MP4, Ogg, FLAC, WMA, APE, MPC, ו-WAV. פורמטים נוספים זמינים על ידי התקנת תוספים.
המרה
התוכנה מאפשרת המרה אוטומטית מכל הפורמטים אשר נתמכים בה ל- MP3, OGG/Vorbis, WMA ו-WAV עם שליטה על הגדרות האיכות והנפח של הקבצים. המשתמש יכול להחליף את מקודד ה-MP3 אשר נכלל בתוכנה במקודדים אחרים.
ספריית מדיה
ניתן לחפש קבצים בספריית המדיה באמצעות מידע אשר נמצא בתגיות ובמסדי הנתונים. ספריית המידע של התוכנה מכילה מידע סטטיסטי אשר בעזרתו ניתן לדעת מהם השירים המושמעים ולנגן אותם.
תיוג
התכונה מכילה עורך תגיות התומך במספר גדול של פורמטים. התוכנה מסוגלת לקרוא תגיות בקובצי WAV אשר נכתבו על ידי תוכנות Musicmatch Jukebox. באמצעות פונקציות המרה הפורמטים של התוכנה, התכונה מאפשרת למשתמשים להמיר את ספריות המוזיקה שברשותם מן הפורמטים הקנייניים אשר אינם נתמכים יותר לפורמטים הנפוצים בשוק כיום.
התוכנה תומכת בתיוג אוטומטי של שירים המבוססים על שמות הקבצים ורשימות השמעה (על ידי סריקה של קובצי השירים או באמצעות פונקציית ה- Auto-tagger) ומסוגלת לאסוף מידע ממקורות מקוונים כגון אמזון ו-FreeDB.
באמצעות אלגוריתם Replay Gain הבנוי בתוכנה ניתן לתקן את עוצמת הקול ברצועות או אלבומים שלמים. התוצאות יכולות להיכתב לתוך התגיות של קובצי השמע עצמם ולמסד הנתונים של התוכנה.
ארגון
התוכנה מאפשרת לארגן את קובצי המוזיקה על הכונן הקשיח באופן אוטומטי באמצעות פונקציית "auto-organize" אשר מסוגלת לשנות את שמות קובצי המדיה ו/או לאתר קובצי מדיה רלוונטיים על בסיס המידע המצוי בתגיות ובמסד הנתונים של התוכנה.
סינכרון
התמיכה בנגני שמע דיגיטליים ניידים מאפשרת סנכרון באמצעות לחיצה על כפתור אחד וכמו כן גם סנכרון אוטומטי על מנת לסנכרן רצועות ורשימות השמעה עם מגוון רחב של התקנים ניידים. אפשרויות הסינכרון כוללות שימוש בהמרה מהירה של פורמטים (במידת הצורך).
עיר זהובה
עיר זהובה (תרגום מילולי מרוסית: Го́род золото́й; בתעתיק: גורוד זולוטוי. שמות נוספים: זהב עוטף קרתא, גן עדן, מעל מרומים כחולים..., עיר) היא בלדת רוק רוסית, המשתמשת במילותיו של אנרי וולחנסקי ולחנו של ולדימיר ווילוב. השיר מוכר בעיקר מביצועו של בוריס גרבנשצ'יקוב ולהקת אקווריום, אך מופיע גם אצל זמרים אחרים, כאלכסיי חבוסטנקו ואלנה קמבורובה. חלק גדול מפרסומו נבע מהשמעתו כחלק אינטגרלי מסרט הפולחן הסובייטי "אסא". מילותיו, הנוגעות בעיר אוטופית, חולקות תמות עם קטעים בספר יחזקאל, כחזון ירושלים לאחר ביאת המשיח וחזון המרכבה, ועם קטעים מחזון יוחנן. השיר תופס את המקום השלישי ברשימת 100 השירים הטובים ביותר של הרוק הרוסי במאה העשרים, ומגזין טיים אאוט הציבו ברשימת "100 השירים ששינו את חיינו".
לחן
בשנת 1972, חברת התקליטים הסובייטית "מלודיה" הוציאה את התקליט "מוזיקה ללאוטה מהמאות ה-16 – 17". הרצועה הראשונה בו נקראה "סוויטה ללאוטה: קנצונה וריקוד". חיבורה יוחס לפרנצ'סקו קנובה דה מילנו, מלחין איטלקי ונגן לאוטה מפורסם מן המאה ה־16. עם זאת, ספקות הוטלו בדבר היותו המחבר, כיוון שלא נמצא כל אזכור ליצירה בלקטים של המלחין לפני פרסום האלבום. בפרסומו המקוון משנת 2003 העלה זאב גייזל את ההשערה כי מלחין השיר היה ולדימיר ויווילוב, גיטריסט ונגן לאוטה סובייטי, שככל הנראה ייחס את שירו למלחין הרנסאנס כדי לצבור פרסום.
טקסט השיר
בנובמבר 1972 חיבר המשורר אנרי וולוחונסקי את השיר "מעל השמים הכחולים...", שכותרתו באוסף יצירותיו הייתה "גן עדן". בשיר נמצאים דימויים מתוך ספר יחזקאל, כארבע החיות המופיעות בחזון המרכבה. ככל הנראה, וולחונסקי ראה בספר מקור השראה. אחרים רואים בטקסט תיאור של ירושלים השמימית מחזון יוחנן הנחשב במסורת הנוצרית לתיאור גן עדן. בנוסף, יש הרואים בחיות המופיעות בשיר כמסמלות את ארבע החיות המופיעות באפוקליפסה - המכונות טטרמורף. יש אפשרות שהשיר הושפע מלוח הפסיפס "שמיים" מהסטודיו של האמן בוריס אקסיילרוד, בו וולחונסקי שהה לעיתים קרובות.
מבצעים
בין גרסת גרבנשצ'יקוב לטקסט המקורי יש מספר הבדלים ניכרים. השינוי העיקרי הוא החלפת השורה "מעל לשמיים הכחולים ..." ב"מתחת לשמיים הכחולים...". על פי גרבנשצ'יקוב, הדבר עורר מחלוקת כאשר הוא נפגש עם אלכסיי חבוסטנקו, מבצעו הראשון של השיר וחבר ותיק של וולחונסקי. לטענת גרבנשצ'יקוב, השינוי נבע מתחושתו "...כי את גן העדן לא חייבים לחפש איפשהו במקום אחר. נראה לי, שאפשר לראותו על הארץ". באותו הראיון, גרבנשצ'יקוב טוען כי חבוסטנקו קיבל את טיעונו. לדברי חוקרת התרבות ס. ב. בוריסוב, במעבר מהשורה "מעל לשמים הכחולים" ל"מתחת לשמים הכחולים", גרבנשצ'יקוב, במודע או שלא במודע, התייחס לשורת הפתיחה משירו של פושקין "מתחת לשמיים הכחולים של ארצו מולדתו".
פופולריות
השיר זכה לפרסום בברית המועצות לאחר שהוא בוצע על ידי גרבנשצ'יקוב בסרט הקאלט הסובייטי של סרגיי סולוביוב "אסא" (1988). השיר נשמע בקטע בו זוג אוהבים, החושבים כי אהבתם לא עתידה לצאת אל הפועל, "צפים" בשקט ללמעלה וללמטה ברכבל של העיר יאלטה. בקרדיטים של הסרט לא צוינו מחבר הטקסט ומלחין המוזיקה. אמנם הבמאי הכיר אותם, אך אזכורם עשוי היה לסבך את הפצת הסרט באקרנים הסובייטיים. בשנת 2014, במאי הסרט סולביוב נזכר כי "במהלך הקטע עם השיר, כל הקהל ריתק את עיניו לשמיים, וכמו במקהלה בודהיסטית, כמו בהמנון, כולם הצטרפו לשירת גרבנשצ'יקוב". עבור הקהל הצעיר, שצפה בסרט בסוף שנות השמונים, בתקופת הפרסטרויקה, השיר נקשר בתקוות לשינוי, לעתיד טוב, לרחמים ולאהבת אדם.
תרגומי השיר
שירי וולחונסקי תורגמו מספר פעמים לעברית. התרגום המפורסם ביותר ל"גן עדן" נעשה על ידי זאב גייזל. תרגום זה הוכר על ידי וולוחונסקי, שדיבר עברית וחי בישראל תקופה מסוימת בחייו, כמדויק ביחס למקור. קיימות לשיר גרסאות כיסוי ותרגומים נוספים לעברית, כתרגום בועז אוסניס, המשתמש בשפה עכשוית יותר ומבוצע על ידי רוברט גילמור, וכביצוע של נטלי ברגר. באופן כללי, תרגומים אלה נצמדים לנוסח של וולחונסקי ולא לשינויים שביצע גרבנשצ'יקוב. בשנת 1985 תרגם המשורר והמתרגם האמריקני ריצ'רד פוויאר את השיר "גן העדן" לאנגלית. קיימים תרגומים לשפות נוספות, כיפנית, גרמנית, אוקראינית, ואף קווניה ואספרנטו.
משפט ליוביל (אנליזה מרוכבת)
באנליזה מרוכבת, משפט ליוביל אומר כי פונקציה מרוכבת שלמה (כלומר, פונקציה שהולומורפית בכל המישור המרוכב) וחסומה חייבת להיות קבועה. בין שימושיו של משפט זה ניתן למנות הוכחה אלגנטית של המשפט היסודי של האלגברה והוכחה אלגנטית לכך שספקטרום של אופרטור איננו ריק.
גרסה מוקדמת של המשפט הוכחה לראשונה על ידי ז'וזף ליוביל ב-1847 והמשפט המלא הוכח על ידי אוגוסטן לואי קושי.
הוכחה
הוכחת המשפט מבוססת על שימוש בנוסחת האינטגרל של קושי. באמצעות הנוסחה מעריכים את הנגזרת של הפונקציה בכל נקודה. בשל שלמות הפונקציה, ערך הנגזרת נתון על ידי אינטגרל סגור על מעגל סביב הנקודה שמחשבים את הנגזרת בה. ערך האינטגרל הולך וקטן כאשר מגדילים את רדיוס המעגל, וערך הנגזרת קטן מערך האינטגרלים על כל אחד מהמעגלים, ומכאן מסיקים כי בהכרח ערך הנגזרת הוא 0. מכיוון שערך הנגזרת של הפונקציה הוא 0 בכל נקודה, היא חייבת להיות קבועה.
על פי נוסחת קושי מתקיים: .
נפעיל ערך מוחלט על שני האגפים:
המעבר האחרון מוצדק בכך שהפונקציה שלנו חסומה, כלומר מתקיים לכל נקודה במישור עבור  \ M מסוים, ובכך שאנו לוקחים את האינטגרל על מעגל, ולכן מתקיים  \ |t-z|=R.
אינטגרל של פונקציה קבועה על מעגל שווה להיקפו, ולכן נקבל:
.
וזה נכון עבור כל מעגל שניקח סביב הנקודה \ z, בגלל שהפונקציה הולומורפית בכל המישור.
לכן קיבלנו כי לכל קיים \ R גדול דיו כך שיתקיים, ולכן בהכרח מתקיים \ |f'(z)|=0, וזה מתקיים רק כאשר \ f'(z)=0, וזה בדיוק מה שרצינו להוכיח.
סינתיה ספנסר, רוזנת ספנסר
סינתיה ספנסר, רוזנת ספנסר (באנגלית: Cynthia Spencer, Countess Spencer; 16 באוגוסט 1897 - 4 בדצמבר 1972) הייתה אצילה בריטית וסבתה מצד אביה של דיאנה, הנסיכה מוויילס.
ביוגרפיה
סינתיה נולדה ב-16 באוגוסט 1897 בלונדון, לג'יימס המילטון, מרקיז המילטון, מאוחר יותר דוכס אברקורן השלישי, ולליידי רוזלינד בינגהאם, בתם של צ'ארלס בינגהאם, רוזן לוקאן הרביעי ולליידי ססיליה גורדון-לנוקס, בתם של צ'ארלס גורדון לנוקס, דוכס ריצ'מונד החמישי וליידי קרוליין פאג'ט.
ב-26 בפברואר 1919 התחתנה סינתיה עם אלברט ספנסר, ויקונט אלתורפ בכנסיית סיינט ג'יימס, פיקדילי, לונדון, ונולדו להם שני ילדים. סינתיה הייתה הסבתא של דיאנה, הנסיכה מוויילס, אשתו של צ'ארלס, נסיך ויילס. בשנת 1922 מת חמיה צ'ארלס ספנסר, רוזן ספנסר השישי, ובעלה ירש את נחלותיו ותאריו. סינתיה מתה בבית אבות של משפחת ספנסר, אחוזת אלתורפ כתוצאה מגידול במוח, והיא בת 75 שנים. היא הייתה ידועה מעט מאוד מחוץ למשפחתה, אולם עשרים שנה לאחר מותה, אנדרו מורטון כתב כי הנסיכה מוויילס "סבורה כי סבתא שלה דואגת לה בעולם הרוח."
משפחתה
ב-26 בפברואר 1919 התחתנה סינתיה עם אלברט ספנסר, רוזן ספנסר השביעי, ונולדו להם שני ילדים:
ג'ייסון דמטריו
ג'ייסון דמטריו (ביוונית: Τζέισον Δημητρίου; נולד ב-18 בנובמבר 1987) הוא כדורגלן קפריסאי המשחק בסאות'אנד יונייטד בעמדת המגן הימני.
קריירת מועדונים
דמטריו התחיל את הקריירה שלו במחלקת הנוער של לייטון אוריינט. ביולי הצטרף לקבוצה הבוגרת. בנובמבר דמטריו ערך את הופעת הבכורה שלו בקבוצה הבוגרת בתיקו 0-0 נגד יאוביל טאון. בעונת הבכורה שלו בקבוצה, דמטריו רשם 24 הופעות בכל המסגרות. בעונת נבחר לשחקן הצעיר של העונה בקבוצה, ועונה לאחר מכן נבחר לשחקן העונה של האוהדים.
ב-2 ביוני 2010 דמטריו חתם בא.א.ק. לרנקה מליגת העל הקפריסאית.
ב-28 ביוני 2013 דמטריו חתם באנורתוסיס פמגוסטה לשנתיים עם אופציה לעונה נוספת.
ב-1 ביולי 2015 דמטריו חזר לאנגליה וחתם בוולסול מהפוטבול ליג הראשונה.
ב-22 ביוני 2016 דמטריו חתם בסאות'אנד יונייטד.
קריירה בינלאומית
דמטריו נולד באנגליה להורים ממוצא קפריסאי, ולכן היה רשאי לייצג את נבחרת קפריסין.
ב-20 בינואר 2009 זומן לראשונה לסגל הנבחרת. ב-10 בפברואר של אותה שנה, ערך את הופעת הבכורה שלו בנבחרת בהפסד 2-0 ל. יום לאחר מכן, דמטריו ערך את הופעתו השנייה בנבחרת בניצחון 2-3 נגד בו בישל שני שערים.
ב-10 באוקטובר 2015 הבקיע את שער הבכורה שלו בנבחרת בניצחון 1-2 נגד במסגרת מוקדמות יורו 2016.
איבון לוריו
איבון לוריו (בצרפתית: Yvonne Loriod; 20 בינואר 1924 – 17 במאי 2010) הייתה פסנתרנית צרפתייה.
לוריו הייתה אשתו השנייה של אוליבייה מסייאן וניגנה בהשמעת בכורה כל יצירה לפסנתר שמסייאן כתב החל מראשית שנות ה-40'. היא נחשבת לרוב לפרשנית החשובה ביותר של יצירות מסייאן לפסנתר. אחותה הייתה נגנית הכלי האלקטרוני אונדז מרטנו, ז'אן לוריו.
קורות חייה
איבון לוריו נולדה בפריז, למדה בקונסרבטואר בעיר ונמנתה עם תלמידיו הנלהבים ביותר של אוליבייה מסייאן. בגיל 25 התמנתה לפרופסור בקונסרבטואר הלאומי העליון למוזיקה בפריז. לוריו הרבתה להקליט והייתה לפסנתרנית קונצרטים בעלת מוניטין לאומיים גבוהים. היא נישאה בחשאי למסייאן לאחר מות אשתו הראשונה, הכנרת קלייר דלבו. נוסף לביצוע יצירותיו, ביניהן כאלה שכתב במיוחד למענה, סייעה לו גם בעבודתו בחקר שירת ציפורים ותיעודה בכתב תווים.
סמוך למותו חיבר מסייאן קונצ'רטו לארבעה כלים ותזמורת, שהקדיש לארבעת הנגנים שהוקיר במיוחד: איבון לוריו, הצ'לן מסטיסלב רוסטרופוביץ', האבובן היינץ הוליגר והחלילנית קתרין קנטין. הוא לא הספיק לסיים את היצירה, ואיבון לוריו השלימה את תזמור הפרק האחרון בעזרת ג'ורג' בנג'מין, גם הוא מתלמידי מסייאן.
איבון לוריו נפטרה ב-17 במאי 2010.
יוגב בר-ששת
יוגב בר-ששת (נולד בשנת 1979) הוא קצין בצה"ל בדרגת אלוף-משנה, המשמש סגן ראש המנהל האזרחי. קודם לכן שימש כסגן מפקד עוצבת הפלדה, מפקד חטיבת יואב, קצין המבצעים של פיקוד הדרום ומפקד גדוד 50.
ביוגרפיה
בר-ששת למד בפנימייה הצבאית לפיקוד-אור עציון. התגייס לצה"ל ושובץ בגדוד 51 בחטיבת גולני. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס מונה למפקד מחלקה בחטיבת ביסלמ"ח. בהמשך שימש כסגן מפקד פלוגה. לאחר מכן שירת כמפקד פלוגה בביסלמ"ח. בהמשך עבר לחטיבת הנח"ל ומונה למפקד פלוגה, ושימש בתפקיד בין היתר במהלך מלחמת לבנון השנייה. לאחר המלחמה מונה למפקד פלנ"ט נח"ל. בהמשך שימש כסגן מפקד גדוד 50. לאחר מכן מונה למפקד מחזור האימון המתקדם בבא"ח נח"ל.
בשנת 2012 הועלה לדרגת סא"ל ומונה למפקד גדוד לימן, גדוד מרחבי בעוצבת ברעם, ושימש בתפקיד עד שנת 2014. במאי 2014 מונה למפקד גדוד 50, והוביל אותו בין היתר במבצע שובו אחים ובמבצע צוק איתן, את תפקידו סיים ב-21 ביוני 2016. לאחר מכן מונה לקצין המבצעים של פיקוד הדרום בין השנים 2016–2019. ב-19 ביוני 2019 הועלה לדרגת אל"ם ומונה למפקד חטיבת יואב, תפקיד בו שירת עד 12 בספטמבר 2021. בשנת 2021 מונה לסגן מפקד עוצבת הפלדה. ב-22 בנובמבר 2021 הוחלט על מינויו לסגן ראש המנהל האזרחי.
חיים אישיים
בר-ששת מתגורר בנטע, נשוי ואב לשישה.
מו ברג
מוריס "מו" ברג (באנגלית: Moe Berg; 2 במרץ 1902 - 29 במאי 1972) היה שחקן ומאמן בייסבול אמריקאי-יהודי, ששימש גם כמרגל אמריקאי עבור המשרד לשירותים אסטרטגיים במהלך מלחמת העולם השנייה. על פעולותיו כמרגל קיבל ברג את מדליית החירות. לאחר המלחמה הועסק במשך כמה שנים על ידי ה-CIA בטרם פרש סופית מעסקי הריגול.
ברג שיחק במשך 15 עונות בליגה האמריקאית בביסבול אך לא הותיר חותם משמעותי. בתפקידו כתופס עשה שימוש ביכולותיו הקוגניטיביות ונודע בעיקר כ"מוח" על המגרש.
חייו
ברג נולד בניו יורק והיה ילדם השלישי של ברנרד ורוז, שניהם יהודים. המשפחה התגוררה בהארלם. בשנת 1906 עברה המשפחה לניוארק בעקבות עבודתו של האב.
ברג החל לשחק בייסבול כשהיה בן 7. לאחר שסיים את בית הספר התיכון בגיל 16, למד באוניברסיטת ניו יורק במשך שנה, ואחריה, בשנת 1919 עבר לאוניברסיטת פרינסטון, בה סיים תואר ראשון. במקביל שיחק בנבחרת האוניברסיטה בבייסבול.
ברג המשיך ללימודי משפטים במקביל לתחילת קריירת המשחק שלו, ובשנת 1930 סיים את התואר.
ברג דיבר שבע שפות: לטינית, יוונית, צרפתית, ספרדית, איטלקית, גרמנית וסנסקריט.
קריירת בייסבול
ביוני 1923 הוחתם ברג בקבוצת ברוקלין רובינס (לימים ברוקלין דודג'רס) ושיחק עבורה במשך עונה אחת. בעונות הבאות שיחק בליגות הנמוכות.
בעונת 1926 הוחתם בשיקגו וייט סוקס מהליגה הבכירה. ברג לא התייצב לחודשיים הראשונים של העונה משום שהעדיף לסיים את השנה הראשונה בבית הספר למשפטים באוניברסיטת קולומביה.
ברג המשיך בלימודי המשפטים ולא שיחק גם בתחילת עונת 1927. בהמשך העונה, בעקבות פציעות של מספר שחקנים, החל לשחק בעמדת התופס (Catcher) בקבוצה ובתפקיד זה הצטיין. בעונה הבאה המשיך בתפקיד זה ותפס מקום קבוע בהרכב הפותח.
משנת 1935 שיחק במשך חמש עונות בקבוצת בוסטון רד סוקס אך לא בלט. בחמש העונות בבוסטון שיחק בממוצע בכ-30 משחקים בעונה. בשנים 1940-1941 עבר לתפקיד מאמן הבוסטון רד סוקס. בשנת 1941 פרסם ברג מאמר שעסק במשחק הבייסבול. המאמר זכה להערכה רבה.
ברג השתתף בשתי משלחות בייסבול ליפן. במשלחת הראשונה, באוקטובר 1932, היה ברג אחד משלושה שחקנים שנשלחו להעביר סמינרים בנושא בייסבול במספר אוניברסיטאות ביפן. לאחר המשלחת המשיך ברג לבדו לטייל ברחבי המזרח הרחוק.
המשלחת השנייה כללה כמה מכוכבי הבייסבול הגדולים בארצות הברית ובהם בייב רות' ולו גריג, שנשלחו לסדרת משחקי ראווה ביפן. אף שברג לא היה כוכב ברמתם, הוא צורף לנבחרת ברגע האחרון. ברג לקח עימו מצלמת וידאו. כשנחתה המשלחת ביפן, נאם ברג ביפנית בשם השחקנים. באחד הימים הצליח ברג לעלות לגג בית חולים בטוקיו וצילם את העיר, תמונות שיהיו בעלות ערך עבור המודיעין האמריקאי בזמן מלחמת העולם השנייה.
במהלך מלחמת העולם השנייה
באוגוסט 1943 החל ברג לשרת במשרד לשירותים אסטרטגיים. הוא הוצב בוושינגטון ועקב אחר הנעשה ביוגוסלביה, סייע בהכנת צנחנים ממוצא אמריקאי-סלבי לצניחה ביוגוסלביה, ועסק בתפקידים שונים.
במהלך 1944 עבר לשרת באירופה. בדצמבר 1944 הרצה הפיזיקאי הגרמני ורנר הייזנברג, שהיה שותף בכיר בפרויקט הגרעין של גרמניה הנאצית, בציריך. על ברג, שהיה באירופה, הוטל להקשיב להרצאה במטרה להבין עד כמה קרובים הגרמנים לפצצה גרעינית. אם ישתכנע שהגרמנים קרובים לפצצה, הוראותיו היו לירות בהייזנברג. מסקנתו של ברג הייתה כי הם אינם קרובים לפצצה.
בינואר 1946, לאחר סיום המלחמה, עזב ברג את המשרד לשירותים אסטרטגיים.
לאחר המלחמה
בשנת 1951 פנה ברג ל-CIA וביקש להישלח למדינת ישראל. בקשתו סורבה.
ב-1952 שכר ה-CIA את שירותיו של ברג כדי שינצל את קשריו מתקופת מלחמת העולם השנייה ויאסוף מידע אודות פרויקט הפצצה האטומית של הסובייטים. ה-CIA שילם לברג את הוצאותיו ושכר של 10,000 דולר, אולם לא קיבל דבר בתמורה.
לאחר שחזר מאירופה ועד למותו לא החזיק ברג עבודה כלשהי. כנשאל לגבי עבודתו היה משיב שאינו יכול לדבר על כך, מותיר את הרושם שהוא עדיין מועסק כמרגל. הוא התגורר אצל קרובי משפחה וחברים, ביניהם אחיו ואחותו.
ברג מעולם לא נישא ונותר רווק כל חייו.
ב-29 במאי 1972, בגיל 70, נפטר ברג בבית חולים בניו ג'רזי, מחבלות שנגרמו לו בנפילה בביתו.
לאחר מותו
ברג ביקש שגופתו תישרף ושאפרו ייקבר בישראל. אחותו, אתל, טסה לישראל עם קופסת האפר אך לא הצליחה להשיג אישור לקבור את האפר בקבר רגיל. אף שהדבר אינו ודאי, נראה כי היא פזרה לבסוף את אפרו של ברג בהר הצופים בירושלים.
לאחר מותו קיבלה אתל בשמו של אחיה את מדליית החירות האמריקאית על שירותו בזמן מלחמת העולם השנייה, וזאת לאחר שבימי חייו סירב ברג לקבל את המדליה, תוך שהוא נמנע מלנמק בפומבי את סירובו. אתל תרמה את המדליה להיכל התהילה של הבייסבול והיא מוצגת שם.
בשנת 1996 נכנס ברג להיכל התהילה של הספורטאים היהודים בארצות הברית.
בשנת 2018 יצא לאור הסרט האמריקאי "The Catcher Was a Spy", הנשען על סיפורו של ברג כמרגל במלחמת העולם השנייה. את ברג משחק השחקן פול ראד.
בשנת 2019 יצא הסרט התיעודי "The Spy Behind Home Plate" המספר את סיפורו.
Q-Switch
עקרונות
פעולתו הבסיסית של לייזר מבוססת על מנגנון שאיבה כלשהו הגורם להיפוך אוכלוסין בתווך המגביר. הפוטונים, הנפלטים בפליטה מאולצת, יוגברו עקב מעבר חוזר בתווך המגביר - וזאת על ידי שימוש במהוד. כתוצאה מכך ישנה אנרגיה הכלואה בתוך המהוד. אם כן, לייזר דורש מספר מרכיבים בסיסיים: אחת הדרכים להגדיר את מקדם האיכות היא היחס בין האנרגיה האגורה במהוד לזו הנפלטת ממנו (במחזור בודד) כך ש:
גורם זה הוא האחראי על ההפסדים במהוד. ככל שהוא יותר נמוך כך יש יותר הפסדים והלייזר פחות יעיל ופולט פחות קרינה. אולם ניתן לנצל הפסדי פליטה אלו - ולאגור יותר אנרגיה בתוך המהוד.
הסבר כללי
יש להבין תחילה בקצרה כיצד מתרחש תהליך הלזירה. באופן כללי, ככל שהפרש האוכלוסין ההתחלתי גדול יותר, כך מספר הפוטונים הנפלט יהיה גדול יותר ולכן גם העוצמה. כאשר תהליך הלזירה מתחיל, מספר הפוטונים עולה, במקביל לירידת מספר האלקטרונים המאכלסים את הרמה העליונה, כמתואר בתמונה.
בשיטת מיתוג זו, באופן כללי, אם נגרום באופן מלאכותי למהוד לא לתפקד כמהוד, ונמשיך את תהליך השאיבה, הלייזר יגיע להיפוך אוכלוסין אך לא יוכל לפלוט אנרגיה החוצה. היפוך האוכלוסין ילך ויגדל מעבר לערך הסף, כך שכשנחזיר את המהוד והפליטה המאולצת "תרוקן" את האנרגיה בזמן קצר, כך שייווצר פולס קצר ועוצמתי. לדוגמה, כדי ליצור תהליך שכזה ניתן לחסום מראה אחת ממראות המהוד, ובכך להרוס את משוב הקרינה ולהוריד את גורם האיכות באופן מלאכותי. החזרת המראה לתפקוד במהוד תעלה את גורם האיכות וליצירת הפולס.
תהליך זה נקרא Q-switching, שכן המהוד נע בין Q גבוה לנמוך. תנאי הפעולה:
תקציר מתמטי
נגדיר את היפוך האוכלוסין,, כך:
כאשר הוא נפח, ו  הוא הפרש האכלוס בין הרמות הלוזרות. מהגדרה זו ומתוך משוואות הקצב ניתן לבטא את קצב שינוי מספר הפוטונים כך:
כאשר מייצג את מספר הפוטונים.
ממשואות אלה נקבל את מספר הפוטונים:
כאשר הוא האכלוס ההתחלתי. העוצמה הרגעית תהיה:
כאשר הוא זמן דעיכת המהוד.
העוצמה המקסימלית תהיה:
סיכום והסבר איכותי
כמו שניתן לראות בגרף המצורף, ניצור מצב בו ההפסד ההתחלתי הוא גבוה (מקדם איכות נמוך). כך היפוך האוכלוסין, וכמובן גם ההגבר, הולך ונבנה כך שיש יותר ויותר אנרגיה בתוך המהוד. התווך הפעיל נשאב לערכים גבוהים בהרבה ממצב הלזירה הרגיל בעל ההפסד הנמוך. כאשר מסירים את גורם ההפסד, ההפסד יורד חזרה לערכו הרגיל בזמן מאוד קצר, וגורם האיכות עולה במהירות כך שההגבר הופך לגבוה מההפסד, והפוטונים שנפלטו בצורה ספונטנית גורמים מהר מאוד לפליטה מאולצת ולפולס חזק וקצר של לייזר. כאשר הרמה העליונה מתרוקנת, והפרש האוכלוסין קטן, ההגבר יורד מתחת לסף ההפסד והלזירה נפסקת.
עוצמת הפולס גבוה מעוצמת המצב היציב, שכן אותה אנרגיה נדחסת לזמן קצר.
אריזונה זרבס
אריזונה זרבס (נולד ב-19 באפריל 1995) הוא ראפר, זמר ומלחין אמריקאי. שירו, "Roxanne", הגיע למקום הרביעי בבילבורד הוט 100 ב-2019. באותה שנה, בעקבות הצלחת הסינגל, זרבס יצא לסיבוב הופעות בארצות הברית, ובנובמבר, חתם חוזה הקלטות עם קולומביה רקורדס. "Roxanne" אף הגיע לראש מצעד הסינגלים של ניו זילנד, ולעשירייה הפותחת של מקבילו האוסטרלי.
קריירה
בכיתה י"א, פרסם זרבס את שירו הראשון. סינגל הבכורה שלו, "Don't Hit My Line", יצא לאור ב-2016. בשנתת 2018, הוציא לאור את המיני-אלבום Living Facts.
ב-10 באוקטובר 2019, פרסם זרבס את השיר "Roxanne". השיר הפך לוויראלי בפלטפורמת הטיק טוק. השיר הגיע למקום ה-24 במצעד הסינגלים הבריטי. ב-8 במאי 2020, הוציא את סינגל ההמשך, "24". לאחר מכן הוציא את הסינגל שלו "RIP".
T-Centralen
T-Centralen היא תחנת מטרו המהווה את ליבה של הרכבת התחתית של סטוקהולם. אל התחנה מתנקזים כל קווי המטרו בעיר והיא נקודת מפגש והחלפה בין אמצעי התחבורה השונים. התחנה ממוקמת מתחת לפני האדמה, מעל רציפי הרכבת הפרוורית (Stockholms pendeltåg (אנ')), מתחת לרציפי תחנת הרכבת המרכזית (Stockholms centralstation (אנ')) ובצמוד למסוף האוטובוסים המרכזי (Cityterminalen (אנ')) - מה שהופך את התחנה לעמוסה ביותר בסטוקהולם. התחנה ממוקמת במרכז העיר, ברובע נורמאלם (Norrmalm), בין כיכר סרגל (Sergels torg) לבין רחוב ואסהגטן (Vasagatan). האות T בשם התחנה נובע מהמילה השוודית לרכבת תחתית- Tunnelbana.
בשנת 2017 עברו בתחנה 183,900 נוסעים ביום חול.
התחנה מכילה 6 רציפים בשלושה מפלסים שונים.
התחנה נפתחה לראשונה בשנת 1957 ושירתה תחילה את הקו האדום והירוק. התחנה נבנתה ב-2 מפלסים בעומק שונה: אחד בעומק 8.5 מטר והשני בעומק 14 מטר. בכל מפלס נמצאים 2 רציפים המשרתים רכבות בכיוונים הפוכים לקווים שונים כך שבמפלס העליון עובר הקו הירוק לכיוון צפון בעוד הקו האדום ממשיך דרומה ובמפלס התחתון עוברות רכבות בכיוון ההפוך בהתאמה- הקו הירוק ברכבות לכיוון דרום ואילו האדום ברכבות לכיוון צפון. חלק שני של התחנה נפתח בשנת 1975 במפלס אחר, בעומק 32 מטרים, גם הוא בעל שני רציפים ויועד לשמש את הקו הכחול.
יחסי דנמרק–קולומביה
יחסי דנמרק–קולומביה הם היחסים הדו-צדדיים בין דנמרק לקולומביה.
סקירה כללית
הקשרים בין המדינות כוננו ב-18 במאי 1935, ומתקיים ביניהן שיתוף פעולה במגוון רב של תחומים. בשנת 2014 פתחה דנמרק את שגרירותה בבוגוטה.
Streets of London
Streets of London ("רחובות לונדון") הוא שירו של הזמר והגיטריסט האנגלי ראלף מקטל, שיצא ב-1969. השיר מציג כנגד בעיותיהם של אנשים מן השורה את קשייהם של חסרי הבית, הבודדים, הזקנים והנשכחים שבחברה.
הפקה
מקטל כתב את השיר בהשראת חוויותיו בטיולי טרמפים והופעות רחוב שערך באירופה במהלך שנות העשרים המוקדמות שלו, ובמיוחד בפריז ובלונדון. מקור הסיפורים המובאים בשיר הוא של פריזאים דווקא, אך הוא בחר להציג אותם כיושבי לונדון על מנת שלא להעליב את פריז. הוא נמנע מלכלול את השיר, המנוגן בטכניקת הפינגר סטייל, באלבום הבכורה שלו שיצא לאור בשנת 1968, במחשבה שהוא מדכא מדי; אך בשנה שלאחר מכן כלל אותו באלבומו השני Spiral Staircase, בהשפעת מפיק האלבום. ב-1974 יצא השיר לשוק גם כסינגל.
עם השנים ביצעו למעלה ממאתיים אמנים גרסאות כיסוי של השיר, בהם מרי הופקין, שינייד או'קונור ורוג'ר ויטאקר.
עם פרוץ משבר הקורונה בבריטניה עדכן מקטל את מילות השיר בהתאם לרוח הזמן.
נתיב הגדוד
נְתִיב הַגְּדּוּד הוא התנחלות ומושב חקלאי בבקעת הירדן השייך לתנועת המושבים הנמצא בתחום מועצה אזורית בקעת הירדן, 20 ק"מ צפונית ליריחו.
היסטוריה
מקור השם בגדוד העברי ה-38 שלחם באזור נגד הטורקים במלחמת העולם הראשונה, בחלקו המזרחי של "קו שתי העוג'ות". בעת תכנונו נודע היישוב באופן זמני כ"פצאל ג'".
היישוב הוקם באפריל 1975 ועד להכשרת הקרקע השתכנו חברי המושב במעלה אפרים. במאי 1977 עבר למקומו הנוכחי. באוקטובר 1977 היו במושב 17 משפחות שהשתייכו לשתי קבוצות שהיו חלוקות על האופי הרצוי של המושב. באותה עת נבנו ביישוב 30 בתים נוספים לקליטה נוספת. לטענת חברים במושב, תוכנית האוטונומיה במסגרת שיחות השלום עם מצרים טרפדו את אכלוסם. בינתיים המושב התדרדר לחובות כבדים.
בעקבות חתימת הסכם אוסלו החלו חלק מהתושבים לדבר על פינוי המשפחות ואף על הסדר פינוי עם פיצויים, בעוד אחרים התעקשו שיש להישאר ביישוב.
היישוב נותר דל אוכלוסין ונכלל ברשימת היישובים בתת-אכלוס של משרד החקלאות. בתחילת 2013, עם הגעתו לגודל של 87 חברים ב-44 בתי אב, הוא הומלץ להסרה מהרשימה.
רוב התושבים עובדים בחקלאות כגון: גידול ירקות לייצוא, כרם, תאנים, פרחים, וייצור חשמל שמקורו באנרגיה סולארית.
במושב מגדלים עצי ארגן שמזרעיהם מפיקים את שמן הארגן היקר שמיוחסות לו תכונות רפואיות וקוסמטיות.
אתרים בקרבת היישוב
אתר יישוב מהתקופה הנאוליתית קדם קרמית א התגלה מדרום ליישוב הכולל שרידי מבנים, שלדים רבים, כלי צור, כלי אבן, כלי עצם, תכשיטים וצלמיות. באתר נמצאו 28 שלדים, רובם במצב השתמרות גרוע. באחד המבנים נמצאו שלוש גולגולות של גברים מתחת לרצפה. הקבוצה כללה גם שלדי ילדים שנקברו עם הגולגולת. הבוגרים ברובם נקברו בקבורה משנית בלא גולגולת. בין הבוגרים מספר הגברים היה גדול ממספר הנשים.
רובוטריקים 3: אפלת הירח
רובוטריקים 3: אפלת הירח (באנגלית: Transformers: Dark of the Moon) הוא הסרט השלישי בסדרת סרטי "הרובוטריקים" אשר בוים על ידי מייקל ביי והופק על ידי סטיבן ספילברג. הסרט היה לשובר קופות, והיה לסרט השישי שפרץ את רף ההכנסות של מיליארד דולר.
הסרט יצא לאקרנים ב-29 ביוני 2011 בתלת-ממד ואיימקס ברחבי העולם ובארץ. בנוסף, הסרט הפך לסרט המכניס והמצליח ביותר בסדרת סרטי "רובוטריקים" כאשר סרט ההמשך שלו, "רובוטריקים 4: עידן ההכחדה", הצליח להכניס ברחבי העולם כ-1.12 מיליארד דולר. סרט זה היה הסרט המכניס ביותר לשנת 2011 אחרי "הארי פוטר ואוצרות המוות - חלק 2".
עלילת הסרט
החלק הראשון של הסרט מתמקד באירועים שהתרחשו בעבר, במהלך שנות ה-60 של המאה ה-20. חללית, המכונה "התיבה", תחת הנהגתו של הרובוט סנטינל פריים מצליחה לחמוק מהכוכב סייברטרון לפני שהוא הושמד במהלך המלחמה בין כוחות הרובוטריקים לכוחות השקרניקים. החללית מתרסקת על פני הירח. החללית הכילה בין היתר "פילרים" - טכנולוגיה מיוחדת אשר מסוגלת להציל את הרובוטריקים והשקרניקים מהרס מוחלט. לאחר שסוכנות נאס"א מאתרת את "התיבה", נשיא ארצות הברית אז, ג'ון קנדי, החליט שארצות הברית חייבת לשלוח אדם לירח כדי לגלות מה נמצא באותה החללית. בעקבות כך, על פי עלילת הסרט, הוכרזה משימת אפולו 11, משימת החלל הראשונה של המין האנושי, אשר על פי עלילת הסרט הייתה למעשה טיוח למשימה סודית של ארצות הברית אשר מטרתה חקר חללית "התיבה".
בהווה, הרובוטריקים משתפים פעולה עם צבא ארצות הברית, אבל כעת הם עוזרים לבני האנוש במלחמותיהם בעודם מנסים למצוא פתרון שימנע מבני האנוש להשמיד זה את זה. במהלך משימה בצ'רנוביל, מנהיג הרובוטריקים, אופטימוס פריים, פוגש ומתעמת עם השקרניק שוקוויב ומגלה כי אסון צ'רנוביל התרחש בעקבות ניסוי כושל על אחד מתאי הדלק של ספינת החלל "התיבה". לאחר שאופטימוס מגלה את האמת, הוא שולח את חייליו למצוא את ה"פילרים" ולמצוא את סנטינל פריים. הרובוטריקים מגלים כי רק חמישה פילרים נותרו שלמים (כולל המאסטר פילר). כמו כן, לאחר שאופטימוס מחייה את סנטינל פריים בעזרת "מטריקס המנהיגות" של הפריימים, הרובוטריקים מגלים כי באמצעותם ניתן לפתוח גשר בין-גלקטי בין כדור הארץ לאזור אחר ביקום. מנהלת המודיעין הלאומי, שרלוט מרינג, נדהמת לגלות זאת ובעקבות כך מתחילה לחשוש מכך שהפילרים הללו מסוגלים להוביל לכיבוש כדור הארץ בידי חייזרים.
סנטינל פריים משתמש בפילרים כדי ליצור גשר בין-גלקטי ובין-זמני בין כדור הארץ והירח, שם קמים כמאתיים שקרניקים מלפני מאות ואלפי שנים (שהגיעו לשם על ידי הגשר בזמן), ונכנסים לגשר השני שמשגר אותם לכדור הארץ כדי לכבשו. סאם מגלה כי הבוס של קארלי, דילן, הוא בעצם סוכן אנושי עבור השקרניקים. השקרניקים מודיעים שאם הרובוטריקים יעזבו את כדור הארץ הם יעזבו יחד איתם לכן הרובוטריקים נשלחים על ידי הממשלה מחוץ לכדור הארץ בחללית, אבל השקרניקים משגרים טיל לכיוונם אשר משמיד את החללית בעודה באוויר. השקרניקים משתלטים על כדור הארץ, כאשר העיר שיקגו הופכת לבסיס הראשי שלהם. דילן שחוטף את קארלי, חושף בפניה שהשקרניקים הולכים להשתמש בפילרים כדי לבנות את סייברטרון מחדש על פני כדור הארץ. דילן חושף גם כי בני האנוש יהפכו בקרוב לעבדיהם של השקרניקים וכי הפילרים ישמשו כדי להביא את ההריסות של סייברטרון למערכת השמש של כדור הארץ. סאם מצליח למצוא את רוברט אפס, חייל בחיל האוויר של ארצות הברית. סאם, אפס והצוות שלו מתכננים להילחם בשקרניקים בשיקגו, ולהציל את קארלי.
בהמשך, אופטימוס פריים והרובוטריקים (שלא הושמדו בחללית מאחר שזו הייתה למעשה ריקה כי הם נמלטו לחלקי החללית שמתנתקים לאוקיינוס) מצילים את הצוות ממוות בטוח. המשימה של סאם, הרובוטריקים והצוות של אפס היא להרוס את המאסטר פילר לפני שהשקרניקים יקימו את הגשר הבין-גלקטי. קרב אימתני מתנהל בין בני האנוש בסיוע הרובוטריקים לבין השקרניקים, כאשר החיילים מצליחים לחסל חלק מהרובוטים הבכירים ביותר של השקרניקים, בהם שוק וויב וסטארסקרים הגנרל של מגה-טרון. בהמשך, מגה-טרון כמעט והורג את קארלי, אשר מעלה בו ספקות כאשר אומרת לו כי ברגע שהכוכב סייברטרון יבנה מחדש, סנטינל פריים יבגוד בו ויהיה מנהיג השקרניקים במקומו. סאם מצליח להגיע למקום בו קארלי מוחזקת, שם הוא נלחם בדילן, שלבסוף מחושמל למוות על ידי המאסטר פילר, שלאחר מכן מושמד על ידי באמבלבי. הגשר הבין-גלקטי מושמד, כך שכל השקרניקים וספינותיהם מלפני אלפי שנים (מה שנשאר מהם, אחרי שחלק מהם הובסו בקרב הגדול), שהגיעו על ידי הגשר לזמן הזה- נעלמים ברגע שהוא הושמד; ומה שנותר מסייברטון קורס אל תוך עצמו ומתפרק בחלל.
אופטימוס פריים נלחם בסנטינל פריים ומאבד את ידו בקרב זה. סנטינל פריים כמעט והורג את אופטימוס פריים, אבל לאחר שמגה-טרון משתכנע מדבריה של קארלי הוא תוקף את סנטינל פריים. הסחת דעת זו מצילה את חייו של אופטימוס פריים, שלאחר מכן עורף למגה-טרון את הראש, יורה בראשו של סנטינל ולבסוף הורג את סנטינל פריים. אחרי הקרב הגדול, סאם וקארלי מתאחדים, והרובוטריקים מבינים שכעת שסייברטרון הושמד באופן מוחלט, כדור הארץ יהפוך לביתם החדש של הרובוטריקים.
מוזיקה
את המוזיקה לסרט כתב והלחין סטיב ג'בלונסקי, המוזיקאי הקבוע של מייקל ביי ושל שני הסרטים הקודמים.
רובוטריקים: אפלת הירח - The Score
אלבום מוזיקלי נוסף שיצא לאור כולל, בין היתר, שירים של להקת לינקין פארק, שגם הלחינה וכתבה שירים לסרטים הקודמים.
מיגל (זמר)
ביוגרפיה
מיגל נולד וגדל בלוס אנג'לס, קליפורניה. הוא החל את הקריירה המוזיקלית שלו בגיל שלוש עשרה. לאחר שחתם בחברת התקליטים העצמאית Jive רקורדס בשנת 2007, בנובמבר 2010 הוציא מיגל את אלבום הבכורה שלו, All I Want Is You. מתוך האלבום יצא הסינגל "Sure Thing" שזכה להצלחה, נכנס לבילבורד הוט 100 והוענק לו תואר פלטינה.
רובוטריקים 3: אפלת הירח
רובוטריקים: אפלת הירח - The Score
האלבום משלב: רוק אלטרנטיבי, הארד רוק, מטאל אלטרנטיבי וגם פוסט-גראנג'.
מיגל (זמר)
ביוגרפיה
בשנת 2011, לאחר פירוקה של חברת ג'ייב רקורדס, עבר מיגל לחברת RCA רקורדס. לאחר מכן, בשנת 2012 הוציא מיגל את אלבום האולפן השני שלו, Kaleidoscope Dream. מתוך האלבום הצליח הסינגל "Adorn", שהגיע למקום הראשון במצעד שירי ה-R&B/היפ-הופ ושהה בו למשך כחמישה שבועות.
רובוטריקים 3: אפלת הירח
מידע וכתבות
ביקורות:
מיגל (זמר)
ביוגרפיה
ביוני 2015 הוציא מיגל את אלבום האולפן השלישי שלו, Wildheart, האלבום זכה לשבחים רבים והגיע בשיאו למקום השני במצעד בילבורד 200 האמריקאי.
בשנת 2017 הוציא לאור את אלבום האולפן הרביעי שלו, War & Leisure. האלבום זכה גם הוא לשבחים רבים והצלחה רבה, כשהגיע בשיאו למקום הראשון במצעד אלבומי ה-R&B/היפ הופ האמריקאי. מתוך האלבום יצא הסינגל המצליח "Sky Walker" בהשתתפות טראוויס סקוט. בשנת 2020, השתתף בשיר "", של ג'נה אייקו.
ב-11 באוגוסט 2023 הוציא את הסינגל "Number 9" בהשתתפות ליל יאכטי. ב-18 באוגוסט הוציא את הסינגל "JEANS" עם ג'סי רייז.
סגנון המוזיקה של מיגל משלב בתוכו רית'ם אנד בלוז, פאנק, מוזיקת היפ הופ, רוק ומוזיקה אלקטרונית.
תפירה
תפירה היא חיבור או עיצוב של בדים, עורות, ניירות, רשתות מחומרים שונים וחומרי גלם אחרים שעוביים דק באמצעות חוט.
תפירה היא מיומנות חיונית לשרידה, על כך מעיד קיומן של מחטי תפירה מלפני חצי מיליון שנים, מאות אלפי שנים לפני הופעת האדם המודרני, הומו ספיאנס. עם מיכון התפירה היא הפכה ממיומנות נפוצה שכל משק בית אחז בה לנחלתם של אנשי מקצוע, ואז למפעלים אפשר לתפור בעזרת מחט בעלת קוף שבו משחילים את החוט או לתפור במכונת תפירה.
בדרך כלל התפרים אינם גלויים לעין, אך לעיתים הם משמשים כאלמנט עיצובי, למשל במכנסי ג'ינס. בתקופות שונות תפרו בגדים עם חוטי רקמה שהם עבים יותר מחוטי תפירה וכך קבלו בגדים צבעוניים יותר. לרוב מתאימים את צבע החוט לצבע הבד.
שימושים נוספים בתפירה: נעליים נתפרות על ידי הסנדלר, ויש כריכות ספרים הנתפרות על ידי הכורך.
בייצור בגדים תפירה היא השלב האחרון. קדמו לה שלב התדמיתנות ושלב גזירת הבד. תדימתנות היא יצירת הגזרה, כדי להפוך את הבד הדו־ממדי לבגד תלת־ממדי נוח ללבישה, שמתאים לצורת הגוף האנושי, למידות השונות, ולעיצוב הבגד. תדמיתנים משרטטים את חלקי הבגד, ולפיהם נעשית הגזירה. תדמיתנות דורשת לימוד מעמיק, ובתעשיית הביגוד כיום היא נעשית בעזרת תוכנות מחשב ייעודיות.
קייים סוג עופות הנקרא Tailorbird (Orthotomus), שאת הקן שלהן הן יוצרות בצורה של תפירת עלים אחד לשני.
תך נסתר
תך זה משמש לתפירת מכפלות בבגדים אלגנטיים, מכנסים, חצאיות ושמלות מצמר ובבדים עבים בעיקר.
קיימת מכונה לביצוע תך זה הנהוגה בתעשייה ואצל חייטים. בהיעדר הציוד, ניתן לבצע תך זה גם באמצעות חוט ומחט. קיימים שני סגנונות של תכים נסתרים ידניים, רגיל ומוצלב.
לתפירת תך נסתר נוהגים לבחור חוט בצבע מעט כהה יותר מצבע הבד, ולתפור תך דומה למכלב, אלא שהוא צפוף, ובכל פעם שעובדים לצד הימני (הקדמי) של הבדים, לוקחים חוט אחד או שניים מן הבד. כך משתלב התך במרקם הבד. יש להזהר ולא למתוח את הבד יתר על המידה, פן ייווצרו שקעים שייראו מצידו הקדמי של הבד.
זיגזג
זיגזג אפשר לתפור או לרקום ביד ואפשר גם לתפור במכונה. התך קיים במכונות התפירה הביתיות העכשוויות, במכונות ישנות שבהן היה רק תך ישר, אפשר היה להוסיף אביזרים מיוחדים שנענעו את הבד וכך נוצרו תכי זיגזג. שני תכי הזיגזג שבהם משתמשים הכי הרבה הם 'זיגזג רגיל' בו המחט הולכת צעד אחד באלכסון קדימה - ימינה וצעד שני באלכסון קדימה-שמאלה. 'זיגזג שלושת הצעדים' שבו המחט צועדת שלושה צעדים קטנים באלכסון קדימה - ימינה ואחרי זה המחט צועדת שלושה צעדים קטנים באלכסון קדימה - שמאלה.
הזיגזג משמש לגימור וחיזוק קצוות הבד (בהיעדר מכונת אוברלוק), לרקמות שונות ואפליקציות, לעיבוד אבקות הכפתורים וכן לתפירת בדים גמישים וגם כן כתחליף לאוברלוק. ניתן לכוון תך זה גם באורכו וגם ברוחבו.
אוברלוק
קימים סוגים שונים של מכונות אוברלוק, לפי מספר סלילי החוטים שהן נושאות: 3-5. במכונת אוברלוק משוכללות ניתן לבצע גימורים שונים באמצעות מתיחה שונה של החוטים השונים, והסטת מחט התפירה במרחקים שונים.
תפר האוברלוק מצטיין בגמישות, ולכן מתאים במיוחד לסריגים (בניגוד לאריגים), כגון טריקו, בגדי ים, הלבשה תחתונה וכדומה.
תך כלה
נקרא גם אז'ור, על שם הריקמה הלבנה על כלי לבן לבית.
תך הנעשה במכונה, כגימור בבדים דקיקים כשיפון ואורגנזה. נעשה בעזרת מכונת אוברלוק לה יש חלק המיוחד לתך זה, או בתפר זיגזג קטן מאוד וצפוף.
לעיתים מכניסים בתך כלה חוט שקוף וקשה כחוט דיג, והוא נותן לגימור מראה מסולסל.
הוראת תפירה
הוראת התפירה עברה שינויים מעניינים, לפני המצאת מכונת התפירה כל בת למדה זאת תוך כדי התבגרות מהאמא או הסבתא שלה. כל אשה עסקה בתיקוני הטקסטילים הביתיים ולכן מרגע שילדה יכלה לאחוז במחט לימדו אותה לתפור כי זה חשוב לחייה וגם שתעזור לאם בעבודה הרבה. שנים רבות שיעורי התפירה היו חלק מלימודי החובה של בנות, בסוף שנות ה-1970 הוציאו מהמערכת את הוראת התפירה והיא נלמדה מאז בעיקר באופן פרטי, או בחוגים של אח"הצ, בעיקר כי נשים רבות חושבות שזה 'כושר חיים' חשוב לכל ילד וילדה.
בבתי הספר שלכי"ח במאה ה-19 בעוד הבנים קבלו חינוך נרחב הבנות לומדות תפירה ורקמה, לימודי דת ותולדות עם ישראל בימי המקרא, אך לא חשבון, גאוגרפיה או שפות זרות.
חייט ותופרת
גבר שמקצועו תפירת בגדים נקרא חייט. אשה שמקצועה תפירת בגדים נקראת תופרת.
חייטות ותפירה נחשבו למקצועות יהודיים וישנם שמות משפחה רבים הקשורים למקצועות אלו, כגון שניידר (Schneider), קלארמקר (Kleermaker), ו-דרסלר (Dessler).
תפירה קיומית
בגניזה הקהירית נמצאו מסמכים המעידים שהייתה ציפייה מכל אשה נשואה שתעבוד בעבודה כלשהי נוסף על מילוי חובות משק הבית, בין המקצועות המקובלים ונאותים לנשים היו מלמדות לרקמה ותפירה. נשים התפרנסו מאריגת בדים ומתפירת תכריכים.
יעקובינה שרלוטה מונסטרהיים [Jacobina Charllota Munsterhjelm] שהייתה בת - 13 כשהתחילה לכתוב את יומנה ב-1799 בו היא מתארת את חייה כבת למשפחה אצילה, אינה מבטאת את רגשותיה אבל מספרת על פעולותיה היומיומיות, כמעט בכל יום היא מתעדת את מה שהיא תפרה ועוד מלאכות יד שהיא עובדת בהן, בעוד אינה מזכירה תפירת דוגמית ייתכן שהיא סיימה אותה לפני התחלת היומן. יעקובינה אחראית לתפירת ותחזוקת הבגדים שלה, שאותם תפרה לעיתים קרובות יחד עם אחותה הגדולה ממנה אולה [Ulla]. מלבד תפירת בגדיה היא טוותה, ארגה, סרגה גרביים וקלעה כובעי קש. לעיתים תפרה עם סבתא, אחיות או בנות דודוות, מה שגיבש את חברותן לעתיד והקנה להן את החינוך היאות לבנות האצולה.
בגלי ההגירה, מארץ לארץ או מיבשת ליבשת, במאה ה-19, המאה ה-20 ואף במאה ה-21, הרבה אנשים בעיקר נשים שלא ידעו את שפת הארץ החדשה, אך היו זקוקים לפרנסה, עבדו בעבודות ששכרן מועט, עזרה במשק בית ותפירה. נשים יכלו לתפור בבית ולתקן תיקונים אך רובן השתלבו בתעשיית הטקסטיל, בארצות הברית עשרות אלפי נשים עבדו כתופרות בבתי מלאכה שכונו Sweatshop היות שהתנאים בהם היו ועודם לצערנו אז וגם עד היום תנאי עבדות. שכר מינימום, חוסר תנאי תברואה. ב-1995 עלה בשימוע בניו-יורק שברחבי ארצות הברית היו אז מיליון עובדים בסדנאות המיזע, 140,000 מהם לטינים ואסיאתים, שמהם 80% נשים. עם זאת נשים מהגרות ממשיכות מחוסר ברירה לעבוד במפעלי תפירה.
במגפת השפעת הספרדית, שהפילה חללים רבים בכל רחבי העולם, תפרו אנשים רבים מסיכות בד, כדי להגן על עצמם מהידבקות. הרשויות הורו לאנשים לתפור את המסיכות הללו משכבות של גאזה, במודעות של הצלב האדום פורסם ש"מסיכת גאזה נותנת הגנה של 99% נגד השפעת". באזורים מסוימים אמרו שיש לתפור מסיכה של ארבע שכבות, בעיתונים ממונטנה היו הסברים שיש לקפל פיסת גאזה גדולה מספר גדול של פעמים לפני שמוסיפים את שלושת הקיפולים ותופרים. כמו כן הומלץ לסמן בחוט שחור את אחד הצדדים, כדי שהלובשים ידעו מה חיצוני ומה פנימי. מסיכות הגאזה נודעו כ'גדרות שפעת ' וכ'מפרשי סנטר'.
בארצות הברית בזמן השפל הגדול, היו תוכנית ממשלתיות (Works progress Administration WPA) להוראת מקצועות שונים לנשים חסרות השכלה וכישורים, כדי שתוכלנה להתפרנס ממקצוע כמו תפירה. העוני היה כה גדול שהתוכניות לא עמדו בלחץ הביקוש ללמוד.